b'\n_START_ARTICLE_\nVal\xc4\x8dek\n_START_PARAGRAPH_\nVal\xc4\x8dek je zvrst plesa, ki se pojavi koncem 18. stoletja. Poimenovali so ga tudi\xc2\xa0\xc2\xbbples dveh korakov\xc2\xab.\n_START_SECTION_\nZgodovina\n_START_PARAGRAPH_\nVal\xc4\x8dek se na javnih plesnih prireditvah pojavi konec 18. stoletja, in sicer kot hitri ples, pri katerem plesalec partnerico \xc4\x8dvrsto dr\xc5\xbei za pas. Temeljil je na dveh korakih in poskoku ali zasuku, zato se ga je prijelo ime\xc2\xa0\xc2\xbbples dveh korakov\xc2\xab._NEWLINE_Sprva ni bilo najbolj primerne glasbe, ker ni bilo lahko plesati v tri\xc4\x8detrtinskem taktu. \xc5\xa0ele ko je Weber napisal Povabilo na ples (1819), so na\xc5\xa1li pravi ritem, k rasti priljubljenosti pa sta nato pripomogla Josef Lanner in Johann Strauss mlaj\xc5\xa1i, ki se ga je prijelo ime\xc2\xa0\xc2\xbbkralj val\xc4\x8dkov\xc2\xab._NEWLINE_Ples ni bil novost samo muzikalno in koreografsko, marve\xc4\x8d predvsem eroti\xc4\x8dno. Plesal\xc4\x8deva laket je objemala partneri\xc4\x8din pas, njena dlan pa mu je po\xc4\x8divala na ramenu, kot pri ne\xc5\xbenem t\xc3\xaate-\xc3\xa0-t\xc3\xaate. Kar je bil prej v plesih oprijem iz nuje, je zdaj postal objem. Pri val\xc4\x8dku sta bila dva zares eno._NEWLINE_Zato je ples naletel na ostre kritike. Celo Lord Byron, znameniti poet, je dejal, da je tak\xc5\xa1na promiskuiteta neprimerna. Alfred de Musset, francoski kulturnik, je mlade deklice svaril pred tak\xc5\xa1nimi ekshibicionisti\xc4\x8dnimi zabavami, ko jih lahko mo\xc5\xa1ki vpri\xc4\x8do javnosti otipavajo. Vendar se je kljub vsemu val\xc4\x8dek ohranil v modi celih sto let.'